Πηγές Άρτας

Οι Πηγές είναι ένα ορεινό χωριό του Νομού Άρτας σε υψόμετρο 836 μέτρων και έχει έκταση 40 τετραγωνικά χιλιόμετρα. Βρίσκεται 71 χιλιόμετρα ανατολικά της Άρτας, στα όρια των νομών Άρτας και Καρδίτσας, που χωρίζονται μεταξύ τους από τον ποταμό Αχελώο. Γεωγραφικά το χωριό απλώνεται μεταξύ των Τζουμέρκων και των Αγράφων, στις νότιες πλαγιές του όρους Κοκκινόλακκος.

Η παλιά ονομασία του χωριού είναι Βρεστενίτσα, σλαβικό τοπωνύμιο (Брестеница) που σημαίνει «Φτελότοπος» (τόπος με φτελιές).Πηγές Άρτας, ert.gr/politistika-gegonota/item/847-Iera-Monh-Seltsoy-sthn-Oreinh-ArtaΠηγές Άρτας, piges.gr/districts.php 

Η Τοπική Κοινότητα Πηγών αποτελείται από τους οικισμούς Πηγές, Αηδονιά (Κονάτσια), Ιτέα (Τσερκούβιανα), Κασιανός, Δίλοφο (Γλύνικα), Μηλιές (Γρέβια), Άγιος Βασίλειος, Άγιος Νικόλαος (Στουρνάρι), Χουτιανά και Παλαιομύλια και υπάγεται στη  Δημοτική Ενότητα Τετραφυλίας του Δήμου Γεωργίου Καραϊσκάκη, ενώ ο οικισμός των Πηγών έχει οριστεί ως η ιστορική έδρα του Δήμου.Διοικητική διαίρεση Δήμου Γεωργίου Καραϊσκάκη με το Σχέδιο Καλλικράτης  Από το 1998 ως το 2010 οι Πηγές αποτελούσαν Δημοτικό Διαμέρισμα του καταργηθέντος Δήμου Τετραφυλίας, ενώ πιο πριν ήταν η έδρα της ομώνυμης Κοινότητας.

 Ιστορία 
Οι Πηγές είναι γνωστές από την ιστορική Μονή Σέλτσου, που ιδρύθηκε το 1697, σύμφωνα με την κτητορική επιγραφή στο εσωτερικό της, και είναι αφιερωμένη στην Κοίμηση της Θεοτόκου. Το καθολικό της Μονής είναι αθωνίτικου τύπου, μονόκλιτη καμαροσκεπή βασιλική με πλάγιους χορούς, τρίπλευρη εξωτερικά αψίδα και καμαροσκεπή νάρθηκα. Ι.Μ. ΣΕΛΤΣΟΥ (1697) - Αδελφότητα Πηγιωτών Άρτας, Άρτα: 1998. Μεγάλη είναι η ιστορική αξία της Μονής, καθώς εκεί εγκλωβίστηκαν το 1804 πάνω από χίλιοι Σουλιώτες με αρχηγό τον Κίτσο Μπότσαρη, οι οποίοι μετά από πολύμηνη πολιορκία επιχείρησαν ηρωική έξοδο με αποτέλεσμα να σωθούν ελάχιστοι, ενώ πολλά γυναικόπαιδα, για να γλυτώσουν από την αιχμαλωσία και την ατίμωση, προτίμησαν να πέσουν σε βάραθρο 300 μέτρων.Μονή του Σέλτσου, Πηγές Άρτας.ΑΦΙΕΡΩΜΑ:ΙΕΡΑ ΜΟΝΗ ΣΕΛΤΣΟΥ ΠΗΓΕΣ ΑΡΤΑΣ. https://www.mixanitouxronou.gr/to-deytero-kai-megalytero-zaloggo-ton-soylioton-i-machi-toy-seltsoy/Η Μονή Σέλτσου πανηγυρίζει στις 23 Αυγούστου, στα εννιάμερα της Παναγίας, ημερομηνία που καθιερώθηκε ως δημόσια εορτή τοπικής σημασίας για τον Δήμο Γεωργίου Καραϊσκάκη, στη μνήμη του ολοκαυτώματος των Σουλιωτών στην Ιερά Μονή. ΠΡΟΕΔΡΙΚΟ ΔΙΑΤΑΓΜΑ 39/2022 - Καθιέρωση της 23ης Αυγούστου ως δημοσίας εορτής τοπικής σημασίας για τον Δήμο Γεωργίου Καραϊσκάκη Νομού Άρτας .

Στην περιοχή των Πηγών βρισκόταν και η ιστορική Γέφυρα Κοράκου, το μεγαλύτερο μονότοξο γεφύρι των Βαλκανίων, που χτίστηκε γύρω στο 1515. Στις 28 Μαρτίου 1949, στη διάρκεια του Ελληνικού Εμφυλίου, ανατινάχθηκε με εκρηκτικά από αντάρτες του Δημοκρατικού Στρατού Ελλάδας που υποχωρούσαν προς τη Θεσσαλία κατά τις εκκαθαριστικές επιχειρήσεις του κυβερνητικού στρατού.

 Δημογραφικά στοιχεία 
Σύμφωνα με την απογραφή του 2021, ο πληθυσμός του οικισμού των Πηγών ανέρχεται σε 138 μόνιμους κατοίκους.Αποτελέσματα της Απογραφής Πληθυσμού-Κατοικιών έτους 2021 που αφορούν στο Μόνιμο Πληθυσμό της Χώρας. Στην απογραφή του 2011 είχε 89 μόνιμους κατοίκους (απογραφή 2011),Ελληνική απογραφή 2011.  ενώ το 2001 ο πληθυσμός ανερχόταν στους 214 κατοίκους. Αντίστοιχα, η Δημοτική Κοινότητα Πηγών έχει πληθυσμό 580 κατοίκους σύμφωνα με την απογραφή του 2021, έναντι 542 κατοίκων το 2011 και 1.079 το 2001.Απογραφή πληθυσμού της 18ης Μαρτίου 2001,Ελληνική Στατιστική Αρχή(ΕΛ.ΣΤΑΤ.). 

 Παραπομπές 

 Εξωτερικοί σύνδεσμοι 
 Πηγαί 'Αρτας
 Πηγές Άρτας - Η ιστοσελίδα του χωριού
 Ιστοσελίδα του Δήμου Γεωργίου Καραϊσκάκη 
 Ιστοσελίδα της Π.Ε Άρτας

Κατηγορία:Χωριά της περιφερειακής ενότητας Άρτας
Κατηγορία:Δήμος Τετραφυλίας